Fireball (τραγούδι)

Το Fireball, είναι τραγούδι του χαρντ ροκ συγκροτήματος Deep Purple. Ήταν το πρώτο τραγούδι του ομότιτλου δίσκου, ο οποίος κυκλοφόρησε τον Σεπτέμβριο του 1971, ενώ το σινγκλ "Fireball" κυκλοφόρησε ένα μήνα αργότερα, όντας το δεύτερο του δίσκου μετά το "Strange Kind of Woman" που είχε κυκλοφορήσει μερικούς μήνες νωρίτερα.The Deep Purple (Vinyl) Singles Bar - The Highway Star

Σύνθεση και ηχογράφηση
Το "Fireball" ήταν το κομμάτι που άνοιγε το δίσκο, έχοντας ως εισαγωγή, μετά τον ήχο ενός κλιματιστικού μηχανήματος, γρήγορη εναλλαγή δύο μπάσων τυμπάνων από τον ντράμερ Ίαν Πέις. Το συγκεκριμένο τραγούδι αποτελεί εξαίρεση στον τρόπο δομής των τραγουδιών του συγκροτήματος, τα οποία περιελάμβαναν συνήθως ένα σόλο του Ρίτσι Μπλάκμορ μετά το δεύτερο ρεφραίν, κάτι που δε συμβαίνει εδώ. Το "Fireball" έχει ένα σόλο μπάσου από τον Ρότζερ Γκλόβερ, το οποίο διαδέχεται ένα σόλο πλήκτρων από τον Τζον Λορντ, ενώ προς το τέλος του, ο τραγουδιστής Ίαν Γκίλαν συνοδεύει το ρυθμό με ντέφι.Fireball by Deep Purple - Songfacts

Το τραγούδι χαρακτηρίζεται ως ένας από τους προπομπούς του speed metal ιδιώματος, λόγω του ταχύτατου ρυθμού του, ενώ ήταν το τρίτο σινγκλ του συγκροτήματος το οποίο ανέβηκε στο βρετανικό Top-20, μέσα σε διάστημα ενός έτους.Chart Positions 1968-1976 - The Highway Star

Θέσεις τσαρτ
Fireball (σινγκλ)

Επίσημη κυκλοφορία: 25 Οκτωβρίου 1971
XώραΘέση Δανία 5 Πολωνία 5 Ιταλία 8 Ηνωμένο Βασίλειο  15 Γερμανία 19 Ολλανδία 24 Αυστραλία  58 Ιαπωνία  97

Τα μέλη των Deep Purple
Το "Fireball" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Ρίτσι Μπλάκμορ - κιθάρα
 Τζον Λορντ - πλήκτρα
 Ρότζερ Γκλόβερ - μπάσο
 Ίαν Πέις - τύμπανα

Παραπομπές

Πηγές
 Fireball - Deep Purple | Song Info | AllMusic
 New at the Stereo Society this month

Εξωτερικοί σύνδεσμοι
 Deep Purple – Fireball Lyrics | Genius Lyrics
 FIREBALL CHORDS by Deep Purple @ Ultimate-Guitar.Com

Κατηγορία:Τραγούδια των Deep Purple
Κατηγορία:Τραγούδια του 1971